Diari Oficial de la Generalitat Valenciana


Sumari del DOGV 1294, del 02-05-1990 (1990/817242)

RESOLUCIÓ de 30 de març de 1990, del Servei Valencià de Salut, per la qual es convoca concurs de trasllats de Metges i Practicants Titulars.
--------------------------------------------------------------------------------------------------------------------------------------------

### Dades del document

Número de DOGV
:   1294

Data del DOGV
:   02-05-1990

Secció del DOGV
:   AUTORITATS I PERSONAL

Número del document
:   1990/817242


Data del document
:   30-03-1990

Organisme emissor
:   Servei València de Salut

Tipus de document
:   Resolució

RESOLUCIO de 30 de març de 1990, del Servei Valencià de Salut, per la qual es convoca Concurs de Trasllats de Metges i Practicants Titulars.  
Vacants en aquesta comunitat autònoma els llocs de Metges i Practicants titulars que s'assenyalen a l'annex II i III, i en virtut de la Llei 8/87 de 4 de desembre del SVS i d'acord amb el Decret 129/88, de 16 d'agost, del Consell de la Generalitat Valenciana, els quals determinen que corresponen al SVS les funcions i serveis i també l'adscripció a aquest dels funcionaris tècnics de l'Estat al servei de la sanitat local, i en compliment dels acords de desembre de 1989 amb els sindicats UGT, CCOO i CEMSATSE, i de les competències que m'atorga l'article 3 de l'Ordre de 30 de novembre de 1989, de la Conselleria de Sanitat i Consum, he resolt:  
Convocar concurs de trasllats per a la provisió de places vacants de Metges i Practicants titulars a la Comunitat Valenciana, d'acord amb les bases que es publiquen a l'Annex I d'aquesta resolució.  
València, 30 de març de 1990. - El Director del SVS: L. Felipe Martínez Martínez.  
ANNEX I  
Bases  
1. Objecte de la convocatòria  
1.1. Es convoca a les places que es relacionen als annexos II i III, i tindran la consideració de vacants, a més de les enumerades en els annexos esmentats, les que es produesquen per jubilació forçosa del titular dins els 60 dies següents al de la publicació de l'anunci de la convocatòria al Diari Oficial de la Generalitat Valenciana.  
Hom podrà sol·licitar la totalitat de les vacants o part d'elles, tenint en compte que les que es convoquen a resultes únicament podran ser adjudicades en cas si el titular que l?ocupa amb caràcter definitiu n'obté una altra en el concurs. En aquest sentit, si el titular de la plaça no participa en el concurs o encara que hi participe no obté nova destinació, s'entendrà que aquella no ha estat convocada.  
1.2. Totes les places convocades en aquest concurs en Zones Bàsiques de Salut on s'ha produït oferta d'integració en Equips d?Atenció Primària per Resolució de 4 de setembre de 1989, amb independència de la cobertura actual (propietari o interí), que s'oferten com a vacants o a resultes, es consideren places d'Equips d?Atenció Primària a tots els efectes, i així s'assenyala de forma específica a l'annex II. En conseqüència, els funcionaris que obtinguen alguna d'aquestes places seran integrats automàticament en els Equips d?Atenció Primària.  
1.3. Totes les vacants no integrades en Equips d?Atenció Primària afectades per la convocatòria corresponen a municipis inclosos en Zones de Salut i la destinació obtinguda serà vinculant respecte de la Zona Bàsica de Salut corresponent, amb independència de l'adscripció al municipi objecte de la convocatòria, i es faria constar en la concessió de la plaça que s'atorgue mitjançant el nomenament corresponent.  
1.4. Les places que resulten vacants com a conseqüència del concurs de trasllats i no estiguen integrades en Equips d?Atenció Primària es cobriran pels funcionaris interins desplaçats, segons que preveu la normativa vigent en la matèria.  
1.5. Aquest concurs de trasllats té caràcter restringit a l?àmbit de la Comunitat Valenciana, i no hi podran participar, per tant, els Metges i Practicants titulars amb destinació en altres comunitats autònomes.  
2. Requisits per concursar  
Els requisits per concursar seran els següents, referits a l?últim dia del termini assenyalat per a la presentació d'instàncies:  
a) Ser funcionari de carrera, Metge o Practicant titular.  
b) Trobar-se en qualsevol situació administrativa, per bé que aquells que no es troben en servei actiu o no tinguen reserva de plaça i destinació hauran de tenir els requisits necessaris per a l?ingrés en el termini de 60 dies naturals comptadors des de la data d'acabament del termini de presentació de sol·licituds.  
c) No incórrer en cap dels impediments següents:  
- Exercir destinació definitiva obtinguda en virtut de permuta a l'empara del que estableixen els articles 51 i 52 del Decret 2120/71, de 13 d'agost, sense que hagen transcorregut dos anys des de la presa de possessió d'aquell, a tenor del que disposa l'article 53 del mateix precepte legal.  
- Complir l'edat de jubilació forçosa dins els 90 dies naturals següents al de la data d'acabament del termini de presentació de sol·licituds.  
3. Concursants voluntaris i forçosos  
3.1. Concursants voluntaris  
3.1.1. Hi podran concursar amb caràcter voluntari, sol·licitant part o la totalitat dels llocs, els funcionaris que es troben en alguna de les situacions administratives següents:  
a) Servei actiu amb destinació definitiva.  
b) Serveis especials  
e) Excedència per a l'atenció dels fills i excedència voluntària.  
3.2 Concursants forçosos.  
3.2.1. Tindran l?obligació de participar en el concurs, sol·licitant la totalitat de les vacants, aquells que es troben en alguna de les situacions administratives següents:  
a) Servei actiu amb destinació provisional.  
b) Excedència forçosa.  
3.2.2. Els concursants forçosos que no acomplesquen, total o particularment, l?obligació a què fa referència l'apartat anterior, passaran automàticament a la situació administrativa d?excedència voluntària per interés particular.  
4. Ordre de prelació per a l'adjudicació de destinacions  
4.1. Tindran, per una sola vegada, dret preferent per ocupar alguna de les vacants que existeixen en la localitat on exercissen amb destinació definitiva sempre que el lloc en el qual cessaren siga del mateix contingut funcional que el que sol·liciten, els concursants inclosos en els casos següents, segons l?ordre de prelació que s'indica:  
- Excedents forçosos.  
- Suspesos.  
- Excedents per atenció de fills i voluntaris.  
4.1.1. Cas que dos o més concursants hagueren justificat que tenien el mateix dret preferent respecte d'una vacant determinada, l'adjudicació d'aquesta es realitzarà amb subjecció al barem de mèrits.  
4.2. Les vacants que no siguen proveïdes per aplicació del que disposa 4.1, seran adjudicades segons l'ordre de prelació determinat per la suma de la puntuació obtinguda en el barem de mèrits.  
4.3. En cas d'igualtat decidirà la data d'ingrés en el cas més antiga; en el cas de funcionaris ingressats la mateixa data tindrà preferència qui haurà obtingut millor puntuació en les proves selectives.  
4.4. Aquests mèrits hauran de ser acreditats sols i exclusivament amb el certificat a què es refereix l'annex V d'aquesta convocatòria, que haurà de ser expedit pels delegats del SVS.  
La certificació serà expedida d'acord amb les dades existents a la Delegació, o a la vista de la documentació que a l?efecte aporte l?interessat.  
5. Sol·licituds i documentació  
5.1. Sol·licituds  
5.1.1. Forma.  
S'ajustaran al model d'instància que es publica com a annex IV d'aquesta convocatòria. Les sol·licituds es podran obtenir a les dependències de les delegacions del SVS a Alacant (C/ Girona, núm. 26), Castelló de la Plana (C/ Hort dels Soguers, núm. 12) i València (Gran Via Ferran el Catòlic, núm. 74).  
5.1.2. Autoritat a qui s?adreça. Director del Servei Valencià de Salut.  
5.1.3. Termini de presentació.  
El termini de presentació de sol·licituds serà de 30 dies naturals comptats a partir de l?endemà de la publicació de l'anunci de la convocatòria al Diari Oficial de la Generalitat Valenciana.  
5.1.4. Lloc de presentació.  
Les sol·licituds es podran presentar indistintament en els registres d?entrada de les delegacions del SVS a Alacant, Castelló i València.  
5.1.5. Contingut.  
Els concursants hauran d'indicar per ordre de prelació les vacants per les quals opten, especificant a l?efecte la denominació amb què figuren.  
5.1.6. Una vegada transcorregut el termini de presentació d'instàncies, la baixa en el cas d'algun concursant, el canvi de la situació administrativa per imperatiu legal i el pas a la situació d?excedència o jubilació voluntària no es prendrà en consideració per la resolució del concurs, per la qual cosa encara que escaiga anul·lar posteriorment l'adjudicació del lloc que s'haguera realitzat a favor d'aquell, aquest lloc no podrà ésser assignat a cap concursant.  
5.2. Documentació que caldrà adjuntar a les sol·licituds.  
- Certificació dels mèrits subjectes a barem.  
- Fotocòpia del DNI.  
- Els concursants procedents de la situació de suspens imposada per condemna criminal o sanció disciplinària adjuntaran a la sol·licitud de participació en el concurs certificació expedida per l?òrgan competent sobre l'acompliment de sanció.  
- Els concursants que al·leguen algun dret preferent dels que assenyala la base 4.1, adjuntaran a la sol·licitud els documents corresponents que acrediten de forma inequívoca els extrems determinants d'aquest dret.  
6. Barem de mèrits  
6.1. Antiguitat.  
S'adjudicaran 0'10 punts per cada mes complet de serveis realitzats com a funcionari de carrera o interí en places de Metge o Practicant titular, respectivament.  
El temps computable a l'efecte acabarà el dia en que ho faça el termini establert per a la presentació de sol·licituds.  
7. Resolució del concurs.  
7.1. Comissió assessora del concurs.  
Per a la valoració del concurs de trasllats es constituirà una comissió assessora que integrada pels membres següents:  
a) Secretari General del SVS o persona en qui delegue.  
b) Director per a la Gestió d?Atenció Primària del SVS.  
c) Director per a la Gestió de Personal del SVS.  
d) Dos representants de la Conselleria de Sanitat i Consum.  
e) Delegat del SVS de la província d'Alacant, Castelló o València, segons la vacant de què es tracte.  
f) Un representant per cadascuna de les organitzacions sindicals més representatives a nivell de la Comunitat Valenciana, i també dels sindicats que hagen obtingut el 10 per cent o més dels representants en les eleccions per a delegats i juntes de personal.  
7.2. Resolució provisional del concurs.  
Vist l?informe de la Comissió Assessora del concurs, en el termini d'un mes a comptar des del dia següent a aquell en què acabe el de presentació de sol·licituds, es publicarà al DOGV la resolució provisional de vacants adjudicades i contra la mateixa podran formular-se reclamacions davant el Director del SVS en el termini de 10 dies naturals comptats des de l?endemà de la publicació.  
7.3. Les reclamacions formulades contra la resolució provisional seran admeses o rebutjades mitjançant la resolució definitiva del concurs que, amb l'informe previ de la Comissió Assessora, serà publicada en el DOGV en el termini d'un mes comptador a partir del dia següent a aquell en què acabe el termini concedit per a la presentació de reclamacions.  
8. Efectes derivats del concurs.  
8.1. Respecte dels concursants que obtinguen destinació.  
8.1.1. Cessament en la destinació anterior.  
Els funcionaris que hagen obtingut destinació en el concurs hauran de cessar en la que exercien dins els tres dies següents al de la publicació de la resolució definitiva del concurs en el DOGV.  
8.1.2. Presa de possessió.  
El termini d'incorporació a les noves destinacions serà de 15 dies a comptar des de la data de cessament.  
La presa de possessió s'efectuarà davant el Delegat del SVS.  
El funcionari que sense causa justificada no prenga possessió dins el termini indicat s'entendrà que renuncia a la plaça causant baixa en el cas, a excepció d'aquells que en l'acte de presa de possessió sol·liciten i els corresponga el trasllat a altra situació administrativa.  
8.2. Respecte dels concursants que no obtinguen destinació.  
Si algun funcionari amb destinació provisional dels que no tenien obligació de prendre part en el concurs, per haver reingressat amb posterioritat a la conclusió del termini de presentació de sol·licituds, resultara desplaçat, se li oferirà una nova destinació també de caràcter provisional entre les vacants existents.  
9. Norma final  
Contra la convocatòria i les seues bases, i tots aquells actes que se'n deriven, els interessats podran interposar recurs de reposició previ al contenciós administratiu, davant el Director del SVS, en el termini d'un mes a comptar des de la publicació de l'acte.  
Veure imatge